**HANKELEPING NR …**

(kuupäev vastavalt hiliseima digitaalallkirja kuupäevale)

**Riigimetsa Majandamise Keskus**, keda … alusel esindab … (edaspidi Tellija), ühelt poolt

ja

**….**, keda … alusel esindab … (edaspidi Täitja), teiselt poolt,

edaspidi ka nimetatud eraldi Pool või ühiselt Pooled, sõlmisid alljärgneva hankelepingu (edaspidi Leping):

1. **Lepingu sõlmimise alus ja objekt**
   1. Leping sõlmitakse Tellija poolt läbiviidud lihthanke „Ivanti Secure Access Virtual Client seadme, litsentsi(de) ja tootetoe hankimine 3 (kolmeks) aastaks“ (DHS nr …, riigihanke viitenumber 284915) tulemusena hanke alusdokumentides (sh hanke tehniline kirjeldus) ning Täitja pakkumuses esitatud tingimustele ja nõuetele vastavalt.
   2. Lepingu objektiks on lepingu Lisas 1 (tehniline kirjeldus) märgitud lahenduse realiseerimine Täitja poolt ja Täitja pakkumuses pakutud lahenduse kujul (Lisa 2), sh vajalike litsentside ja täitja kohaliku toe pakkumisega kolmeks aastaks.
2. **Lepingu osad ja muutmine**
   1. Lepingu lahutamatuteks osadeks on kõik nõuetekohaselt vormistatud lepingu lisad.
3. **Lepingus kasutatud mõisted**
   1. “Leping” – käesolev leping ja selle juurde kuuluvad lisad;
   2. “Vääramatu jõud” – poolte kontrollile allumatu asjaolu võlaõigusseaduse § 103 lg 2 tähenduses, mis takistab käesoleva lepingu täitmist;
   3. “Kolmas isik” – mistahes füüsiline või juriidiline isik, kes ei ole tellija ega täitja;
4. **Lepingu maksumus ja maksmise kord**
   1. Lepingu kogumaksumuseks on …… eurot, millele lisandub käibemaks kehtivas määras.
   2. Tasumine toimub järgmiselt:
      1. Pakutava lahenduse installeerimine tellija keskkonda koos konfiguratsiooni ületoomisega vanast lahendusest (hinnapakkumuse vormi rida 4) summas … eurot (lisandub käibemaks kehtivas määras) – 14 päeva jooksul pärast teenuse üleandmist;
      2. Punktides 4.2.2.1, 4.2.2.2 ja 4.2.2.3 nimetatud teenuste eest tasutakse pärast punktis 4.2.1. nimetatud tööde vastuvõtmist tellija poolt, kolmes võrdses osas, iga jooksva aasta eest ette:
         1. Ivanti virtuaalne seade 4000 baas-süsteem (Ivanti Virtual Appliance 4000 Base System) koos 3-aastase Gold Direct toe kasutusõigusega;
         2. Ivanti Secure Virtuaalse seadme 100 kasutaja litsents (VPN-i sessioonide üheaegne kasutusõigus) koos 3-aastase Gold Direct toega;
         3. täitja kohalik tugi kolmeks aastaks.
   3. Lepingust tulenevate maksete laekumise kohaks on Täitja poolt esitataval arvel näidatud arveldusarve.
   4. Täitja esitab teenuste eest tasumiseks Tellijale arve. Täitja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
   5. Tellija tasub arve eest hiljemalt 14 kalendripäeva jooksul alates selle esitamisest.
5. **Lepingu täitmise tähtaeg**
   1. Täitja kohustub täitma lepingu punktis 4.2.1 sätestatud kohustuse ja teenuse tellijale üle andma hiljemalt kolme nädala jooksul alates lepingu sõlmimisest.
   2. Hangitavad teenused ja tooted tuleb tarnida Toompuiestee 24, 10149 Tallinn või edastada elektroonilisi kanaleid pidi (e-post, faili jagamisteenus või muu mõlemale osapoolele sobiv viis, mis lepitakse omavahel kokku).
6. **Teenuse üleandmine ja vastuvõtmine** 
   1. Täitja annab teenuse, mis vastab lepingus ja lepingu lisas 1 toodud nõuetele ja kirjeldusele, tellijale üle lepingu punktis 5 sätestatud korras.
   2. Juhul, kui täitja poolt üleantav teenus ei vasta lepingu tingimustele või ilmneb selles vigu ja/või puudusi või ei vasta teenus kokkulepitule, siis on tellijal õigus esitada täitjale vastav kirjalik pretensioon teenuses esinevate puuduste ja vigade kohta.
   3. Täitja kohustub likvideerima teenuse vead ja puudused omal kulul esimesel võimalusel, kuid mitte hiljem kui 5 (viie) tööpäeva jooksul punktis 6.2 nimetatud pretensiooni saamisest arvates.
7. **Garantii üldtingimused ja muud tingimused**
   1. Garantiiaeg teenusele (tarkvarale) ja uuendustele kehtib litsentside kehtivusaja jooksul. Garantii teenuse osutamise kvaliteedi ja läbiviimise eest vastutab täitja ning osapoolte vaheliseks suhtluskeeleks on eesti keel.
   2. Garantii peab laienema kõikidele tarkvara osadele ja tagama kõik tarkvarauuendused garantiiaja jooksul.
   3. Garantiiajal tellija teostatud garantiitööde eest maksma ei pea.
   4. Täitja peab osutama toote kasutamisel lepingu täitmise perioodil kohalikku tuge tööpäevadel ja tööajal (8-17) telefoni ja e-posti teel. Reageerimisaeg kriitiliste probleemide korral 2h ja mittekriitiliste probleemide korral 4h.
8. **Lepingu loovutamine**
   1. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta, v.a juhul, kui selline üleandmine või loovutamine tuleneb teenuse olemusest (teenuse esemeks olevate õiguste spetsiifilisusest).
9. **Poolte vastutus**
   1. Tasumisega viivitamisel on täitjal õigus nõuda tellijalt viivise tasumist 0,15% võlgnetavast summast iga maksmisega viivitatud kalendripäeva eest, kuid kokku mitte rohkem kui 15% võlgnetavast summast.
   2. Teenuse üleandmisega viivitamise korral on tellijal õigus nõuda täitjalt leppetrahvi 0,15% lepingu maksumusest iga viivitatud kalendripäeva eest, kuid kokku mitte rohkem kui 15% lepingu maksumusest.
   3. Punktis 9.1 nimetatud viivis tasutakse 14 (neljateistkümne) kalendripäeva jooksul vastava nõude saamisest arvates.
   4. Lepinguga võetud kohustuste mittetäitmise või mittenõuetekohase täitmisega tellijale või kolmandatele isikutele tekitatud kahju korral kohustub täitja taastama kahju tekitamisele eelnenud olukorra või hüvitama tellijale olukorra taastamiseks kantud või olukorra taastamiseks kantavad kulud.
   5. Täitja on kohustatud tegema kõik temast sõltuva, kõrvaldamaks rikkumist ja selle tagajärgi ning tekitatud kahju selliselt, et see rahuldab tellijat.
   6. Piiramata teisi lepingu sätteid, astub kumbki pool mõistlikke samme vähendamaks kahju, mis on või võib olla aluseks mistahes lepingu järgsele kahju hüvitamise nõudele.
   7. Lepingust tulenevate viiviste ja leppetrahvide maksmine, samuti tekitatud kahju hüvitamine, ei vabasta lepingut rikkunud poolt mistahes lepingu järgsete kohustuste täitmisest.
   8. Täitja kohustub hoidma konfidentsiaalsena tellija kohta käivat teavet, mis on saanud talle teatavaks seoses lepingu täitmisega.
10. **Vääramatu jõud**
    1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjustas vääramatu jõud. Vääramatu jõu esinemisel lükkub kohustuste täitmine edasi vastavalt asjaoludele ja nende tulemuste kestmise aja võrra.
    2. Pool, kelle tegevust lepingu täitmisel takistab vääramatu jõud, peab koheselt teavitama teist poolt lepingu täitmist takistavatest asjaoludest. Vastasel juhul vastutab pool oma lepingujärgsete kohustuste mittetäitmise eest vastavalt lepingu punktile 9.
11. **Lepingu kehtivus**
    1. Leping jõustub hetkest, mil mõlemad lepingu pooled on lepingule alla kirjutanud ja kehtib kuni poolte lepingust tulenevate kohustuste täitmiseni.
    2. Tellijal on õigus lepingust taganeda, kui täitja ei suuda kohaselt (viisil, kohas ja ajal) ja kvaliteetselt täita lepingut ja viivitab Teenuse üleandmisega enam kui 7 kalendripäeva. Täitja poolt tehtud kulutused sellisel juhul hüvitamisele ei kuulu.
12. **Rakendatavad seadused ja kohtualluvus**
    1. Lepingu täitmisel ja lepingust tulenevate vaidluste korral lähtutakse Eesti Vabariigi õigusaktidest.
    2. Lepingust tulenevad vaidlused püütakse lahendada poolte kokkuleppega. Juhul, kui kokkulepet ei saavutata, lahendatakse vaidlus tellija asukohajärgses kohtus.
13. **Kontaktisikud**
    1. Poolte lepingujärgsete kohustuste täitmise korraldamine ja lepingus ettenähtud teadete, nõuete ja teiste dokumentide edastamine toimub kontaktisikute kaudu.
    2. Poolte kontaktisikud on:
       1. Tellija kontaktisik:
       2. Täitja kontaktisik:
       3. Kõik teated ja pretensioonid peavad olema esitatud kirjalikus vormis ning olema adresseeritud lepingus toodud kontaktisikutele. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
14. **Poolte rekvisiidid**

**Tellija Täitja**

Riigimetsa Majandamise Keskus

Mõisa, Sagadi küla, Haljala vald,

45403 Lääne-Viru maakond

Registrikood 70004459

Tel.   6767 500

e-post: rmk@rmk.ee

Leping on allkirjastatud digitaalselt.